السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
اسأل الله سبحانه وتعالى ان واياكم بزينة الايمان ويمن علي وعلي عليكم بصحبة طير الانام ويسأله سبحانه وتعالى ان يوفقنا العيش مع من صنعهم محمد صلى الله عليه وسلم طمع
بها ساد الدنيا وبها نفشئنا نحن واتينا فاسأل الله سبحانه وتعالى ان يلطف بنا ويرزقنا محبة الصحابة والعيش على ما عاشوا عليه وان موتى على ما مات عليه النبي صلى الله عليه وسلم ومن رباهم من اصحابه
ما زال حديثنا حول الرجل المبارك. خال رسول الله صلى الله عليه وسلم. سعد بن ابي وقاص وهي تكلمنا عن سعد رضي الله عنه ان ده كان شاب سنه سبعتاشر سنة يعني بيغادر الثانوية وداخل على
مرحلة الجامعة وكان بيحترم جدا جدا ما حباه الله سبحانه وتعالى من تقدير زاته ومن تحقيق ذاته كان انسان يعلم ان الله من عليه بعقل للتشغيل لا للتأجير. لان ناس كتير
للاسف الجيل المعاصر اللي احنا فيه شباب كتير وبنات كتير مأجر عقله مأجر عقله يا ليته مأجر عقله لحاجة تستاهل لكن حاجات كتير تافهة يعني سبهللة كما يقول عمر اني
فاحب او ابغض الشاب ان يكون سبهللة تبهللا لا في عمل دنيا ولا في عمل الاخرة آآ سعد بن ابي وقاص كان عارف كويس قوي ان عقله ده مش للتأجير عقله ده للتشغيل انك تشغله كويس قوي لانك هتتسأل عليه يوم القيامة
وآآ يوم القيامة الناس اللي هتدخل السعير مشكلتهم ان هم ما شغلوش عقلهم. لما يدخل النار ده ما شغلش عقله ليبا تخيلوا الاتي في واحد واقف في الشارع فشاف او واقف في الجنينة فشايف في الجنينة الاتي
لقيت ان في فار او صرصار جاي يجري عليه وشايف ان في نملة بتقرب من رجله وشايف ان في اسد قاعد بيبص عليه من بعيد وقاعد يتفرس وينتزر الفرصة حتى يهجم عليه
العقل يقول ايه العقل بيقول ايه في الوقت ده طرد يركز مع مين بعقلي يركز مع الاسد اه طب لو الانسان ده انه مركز مع النملة وعرف يتفاداها كويس اوي وان هي ما تمشيش على ايده ولا رجله
وهو واقف كده وقاعد ييجي يمين شمال والحمد لله النملة ما جتش ناحيتي والكلام ده كله هنسمع ايه هيفاجئ هنسمع قزقزة الاسد وهو بياكل ايه حتة كده من البنكرياس ولا اي حاجة منه صح
فساعتها الناس يقولوا الولد ده كان ايه؟ متخلف طب لو فيه واحد جايب عدسة كبيرة وراح عامل زوم عليه وهو قاعد بيفر من النملة فيقول لك بس شفت فر ازاي بس عملها بطريقة محترفة جدا. شف كانت جاية له من هنا هو فلت من هنا بس عجيب الانسان ده. عرف يفلت من النملة صح
هيتقال عليه كده ولا هيتقال عليه ايه بقى هو ده اللي هيحصل يوم القيامة ان عم يبقى قدامك النار وانت ما تفكرش بعقلك ازاي تنجو منها وتدخل الجنة وعديت بقى من كل الحاجات الدنيوية وبقيت احلى واحد مبرمج في العالم وبقيت اجمل وانت اجمل واحدة وبقيت انت اغنى واحد وبقيت افضل
رياضي انت كل اللي انت عملته بتحاول تفادي نفسك من النملة نجحت فيها؟ اه فعلا انت نجحت لكن اما ييجي يهجم عليك الاسد كل الناس هتتهم عقلك بالتدني صح هو ده اللي بيحصل لكتير من الناس
يوم القيامة هيفاجئوا الناس اللي هتدخل السعير هيقولوا كده لو كنا نسمع او نعقل ما كنا في اصحاب السعير. لو احنا كنا بس مشغلين دماغنا اه فهي المشكلة ان في ناس كتير عقلها ليس للتشغيل ولكن للتأجير
ناس كتير مأجرة عقلها نسأل الله العفو والعافية سعد رضي الله عنه ما كانش كده بعد ما كانش كده ساعة كان اه ناقم على الفساد العقدي اللي موجود ومنتشر كان ناقم على سوء الحال المنتشر
وقاعد يفكر يتمنى ان في حاجة هتحصل للام دي ويتمنى ان ييجي حد مصلح يأخذ بهؤلاء. وقد كان وهو النبي صلى الله عليه وسلم وقلنا ان هو اسلم وكان تالت تلاتة
ثالث ثلاثة اسلم كانت فرحة النبي صلى الله عليه وسلم باسلام سعد كبيرة اوي اوي اوي. النبي صلى الله عليه وسلم فرح فرح ليه بقى ان في نفس ستنجو غدا من النار
يا جماعة جميل قوي انك تكون عندك الشعور ده جميل ان اخوك ولا اختك ولا قريبك لما ياخد قرار الاستقامة انك تفرح المعنى ده جميل قوي. ليه؟ لان ده دليل على انك
انسان سوي وان انسان عندك رحمة وان انسان عندك شفقة انك الشفقة بتاعتك عالية قوي ومبسوط قوي كانت فرحة النبي عالية جدا جدا جدا وسبحان الله ودي اه يدل ان دل على شيء الامر ده يدل ان النبي صلى الله عليه وسلم كان يحسن ان يعبر عن مشاعره
ودي نقطة مهمة جدا تلاقي كتير من الاولاد يقول لك انا نفسي بابا يعني يعبر عن مشاعره لأ والده ما بيعبرش باللسان يعبر بهدية بيعبر بفلوس يعبر بشغل يجتهد لك فذلك في البيوت كتير جدا من الازواج ممكن ما يقولش لزوجته كلمة تعبر يعبر
بها عن المشاعر لا هي تيجي في يوم من الايام تقول له انا امنية حياتي قبل ما ادخل تربتي اني اسمع منك كلمة حلوة ما تقول لي بقى الله يهديك بقى كلمة حلوة
طب ما انا قلت لك ايام كتب الكتاب ايوة احنا دلوقتي متجوزين بقى لنا اربعتاشر سنة ما تحاول طب حاول كده مش قادر وبعدين لا يبقى انت فعلا ما ايه لا تودني ولا تحبني. فيقول لها ازاي
انا مش لسه جايب لك كزا ولسه جايب شوفي بيعبي بيترجم بيعلل ان هو بيحب ازاي انا لسة جايب كزا ولسه جايب كزا. وبقى لي تلاتين سنة مغترب واغتربت واتبهدلت وكل الكلام ده عشان مين يعني
هو لو عشاني اه انا يا حبيب قلبي انا مش بحب العصير الفراولة انا بحب عصير المانجة لأ انا بقى هجيبلك الفراولة وتكون كمان بلبن ولبن رايب يا حبيبي هتخليني اتقيأ
هو كده انا انا عارف ايه اللي يصلحك هو في ناس كده تقول له انا عاوز حاجة ساقعة. وهو عارف انك بتشرب ميرندا تفاح مصمم يجيب لك تينا كولا يا عم انا مش هشربها
طب هجيب لك فلوس باللمون. يا حبيبي انا ما بشربش الا ده لأ انا هجيب لك ده. هو ده اللي بيعمل عدم يعني مدمر كيميا الانسجام سبب ايه؟ ان المشاعر هو لم يتدرب انه يحسن انه يترجم المشاعر
بيترجمها فين؟ في شغله. على فكرة في امهات كده برضه بنتها نفسها تقول يعني انا عمري ما ماما مسلا حضنتني من بعد اخر حضن تقريبا كان امتى اعتقد والله اعلم كنت في رابعة ابتدائي وواقعت على السلم في حضانتنا
وفي رواية ضعيفة لما ايه جبت مجموع في تانية سانوي طب وبعد كده لأ خلاص انت كبرتي عيب وما بتكلمش في الايه في الحاجات. ايه اللي بيحصل ده بعد كده
يكون عندها احتياج ملح ضاغط جدا ان حد يقول لها الكلام ده فتبدأ تبحس عنه بره بقى تبدأ تبحس عنه بره واحتياجات ابنك او بنتك لو مش خدها منك هياخدها من غيرك
هنا النبي صلى الله عليه وسلم بيعلمنا معلم عالي قوي يقول ايه بقى من احب اخاه فليعلمه يعني انت لو بتحب حد الولد طبعا مع الولد والبنت مع البنت عشان السلوك ما تخشش في بعضها
فانت بتحب اخوك فتقول له ايه؟ انا بحبك في الله انا بحبك سبحان الله. فالنبي صلى الله عليه وسلم بيقول لك ايه؟ انت كاتمها جوة ليه؟ ما تطلعها انت ليه سايبها كده ما تكتبهاش جوة؟ يا اخي قلها له
انا اقولها له يا رسول الله اصل ده ضعف ضعفي ده انت اتربيت ان ده ضعف لكن ده ليس ضعف زي بالزبط كده هو في في رجالة بيعيطوا تلاقي كده ابنك الصغير عنده تانية ابتدائي تالتة ابتدائي فيجي يعمل كزا فيعيط تقول له ايه ده بقى؟ هتعيط بقى ده انا شغل العيال. هو في رجالة بتعيط؟ ايوة في رجالة بيعيطوا. محمد
كان يبكي صلى الله عليه وسلم. وابو بكر كان يبكي صلى الله رضي الله عنه وكل الصحابة ناس تقيلة وكانوا بيبكوا. انت ليه زنقتني زنقة ان الكبار ما بيعيطوش؟ لأ والكبار بيعيطوا. بس بيعيطوا على ايه؟ هو ده اللي انت عاوز تقوله له
بقولها لي بطريقة تانية المعنى ده نبيل جد جد بل كتير جدا من المناهج التربوية دلوقتي فلسفتها كلها مبنية على ايه؟ ازاي تعبر عن مشاعرك. سواء كانت غضب او ايه سلبية او ايجابية. عبر لا تكتب
بالداخل والجماعة الاطباء يعني يقول لك ان انك تكتم المشاعر السلبية دي ممكن ايه؟ الدنيا تنفجر معك والجماعة العاطفيين الطيبين احيانا هم بيخرجوا من المشاعر الطيبة وبيكتموا المشاعر السلبية ودي برضو
بتهيج الناس كتير حواليهم يعني يقول لك انت ليه ما بتقوليش ان هو دايما كتوم كتوم كتوم كتوم كتوم كتوم فيعني سبحان الله هنا المشهد ده بيعلمنا قد ايه انك تكون انسان سوي
انك فرحت اهو عبر عن فرحتك عادي جدا عبر عن الفرحة بتاعتك ايه المشكلة يعني والكلام ده كله النهاردة مسلا عادي جدا بتلاقي الاولاد كواحد جاب مجموع ولا اي حاجة فتلاقي اخته نطت كده من على السلم مولع من على السرير وايه وبتاع والكلام ده كله
تلاقي الوالدة كده تروح باصة لها من تحت لفوق كده وبتاع فالبنت يا عيني مسكينة ترى نزرات تشاهد من خلالها اشعة الدم طب انت ليه بتعملي كده؟ هي عبرت احنا نوجهها من التعبير ممكن يكون ايه؟ يعني زاد عن حده شوية ممكن نهدى شوية مش عارف ايه
لكن مهم قوي ان احنا ندرك ان التعبير عن المشاعر بيفرق جدا جدا جدا طبعا دلوقتي في مقاومة شديدة لبعض الناس وهو بيسمعني يعني الجماعة اللي ما بيعبروش على فكرة المنهج التربوي ده غلط
وانا بقى انا كل شوية انزل اداني رايح اقول له لابني انا بحبك ومش بحبك ولا اقول لزوجتي ولا اقول لولادي والكلام ده كله ده غلط وده مش عارف ايه. بلاش تخلي طبعك
آآ يفلتر النص قال لي النص هو اللي يهز بطبعك دي مهمة قوي ما تحكموش على النصوص بطبعكم من تشديد اه فتيجي تقرأ النصوص كلها من باب ان هي شدة ولازم التربية تبقى شديدة والا الاولاد هيفلتوا وعيارهم هيفلت يا حبيب قلبي الدنيا ابسط
فكان فرحة النبي عالية قوي قوي باسلام سعد رضي الله عنه ابن سعد نقطة قوة في الامة وسعد ليه كرم نسب عالي قوي وعزة حسب وده قد يغري في ثياب مكة بان يسلكوا سبيله. وان هم يكونوا شبهه
وهنا بتفهموا ليه؟ بيضيقوا جدا جدا على الرموز ان هم ياخدوا قرار استقامة طب ايه الفرق يعني ما واحد واصل؟ لا لا لا مش واحد واسلم ولا واحد واخد طريق الاستقامة لا اصل ده مش واحد
ده واحد بيفضح الدنيا ده واحد بيفضح الدنيا وبيعريها. ما هو النهاردة في واحدة مشهورة جدا جدا مغنية واحدى ممسلة مشهورة جدا واحد فنان كبير اوي اوي اوي اوي فده النهاردة اما ييجي يقول ايه الطريق ده لأ وانا مش حابب اموت عليه وانا عاوز اسيبه
وهاجي الناحية دي ويبدأ يسيب الطريق ده وياخد الطريق ده ليه في حرب عليه طب ما هو واحد زي اي واحد لا اصل ده فضح لهم الدنيا لان هم قاعدين ليل نهار يقولوا للناس السعادة والحياة كلها هنا. فهو جاي بيقول لهم ايه انا جاي لكم يا جماعة الدنيا الشارع مقفول
الطريق جوة مسدود دي حيطة. فانا جاي بقول لكم ان انا لان الكلام ده كزب هو ما يحبش النمازج دي بقى فهنا سبحان الله آآ كان اهل مكة متضايقين اوي
من اسلام سعد لان هم عارفين ان سعد سيبتغي ما اتاه الله فيما اتاه الله الدار الاخرة ساعة كان فوق كل ده هو من اخوال النبي صلى الله عليه وسلم
فدي برضو حاجة يعني عالية قوي وكان هو بيعتز بها كان يقعد مع الصحابة يقول لهم هذا النبي صلى الله عليه وسلم يقول لهم هذا خالي فليرني امرؤ خالة كل واحد كده يوريني خاله كده
ده خالي انا بقى انت مين خالك المعنى ده مهم قوي ده اللي بيبقى له شيخ يعني ولا يعرف حد من الافاضل وقريب منه ومن خصوصياته بيبقى مبسوط قوي ومع كل هذه الفخر وهذه العزة والنسب
والعمق اللي كان عند سعد لكن في مشكلة حصلت لسعد ايه هي المشكلة بقى؟ اسلام ساعات مش هيمر بالساهل كده يا جماعة لكن تعرض لتجربة من اقصى التجارب آآ اللي ممكن انسان يتعامل بها
لدرجة من قسوتها ومن شدتها ان الله انزل في شأنه قرآنا. وفي شأن البلاء ده قرآن الموضوع كبير وده اللي بيسموه فاتورة الاستقامة فاتورة الاستقامة. على فكرة في ناس كتير اللي منعها من طريق ربنا مش ان الطريق وحش
ولا ان الطريق هو مش قادر عليه. لأ هو مش عاوز يدفع الفاتورة فاهمين الكلام ده ايناس مش عاوزة تدفع الفاتورة وآآ هو بيقول لربنا انت دينك كويس وكل حاجة
والاوامر الجميلة وكلام محمد صح بس انا مش هدفع الفاتورة دي لزلك في ناس راحوا للنبي صلى الله عليه وسلم وهما بيعلنوا الاسلام اشترطوا على النبي شرط ايه هو الشرط اللي هم بيعرضوه؟ بيشترطوه على النبي صلى الله عليه وسلم
بنقول له يا محمد الدين ده جميل اوي اوي اوي اوي. بس احنا عندنا يعني تعليق صغنن كده خالص يعني حاجة بسيطة خالص يعني ان شاء الله مش هنختلف ايه هو بقى الحاجة البسيطة
بيقولوا له احنا مش عاوزين نجاهد ولا نتصدق سبحان الله. فقال دين لا جهاد ولا صدق فيه اديني ايه بقى ده ان شاء الله وفي حديس وان كان في مقاله شيء يعني فيه ضعف لكن يستأنس به في مسل هذا
عنا في واحد اسمه مشير برضه قال للنبي صلى الله عليه وسلم كده. فقال له النبي صلى الله عليه وسلم باي شيء تدخل الجنة ازا بس طب قل لي انت هتدخل الجنة بايه بقى
آآ بتزرع شجرة وآآ كلنا بنحب بعض والله محبة والكلام الجميل ده. باي شيء ما انت لازم تدفعي فواتيرة الاستقامة ما هو انت لما بتنزلي بلبسك ده والله سبحان الله انا
الواحد بيحس احيانا ان الصيف كله لاهل الايه زي امهات المؤمنين الصيف كله كما قال النبي هذا اليوم كله لطلحة فتحس ان المنتقبات ده الصيف كله للمنتقبات جسدي ومعنوي وكل حاجة
الله اكبر عليهم يعني كاني يعني طبعا من باب الطوارئ بشوفوا اللبس اللي هم لابسينه في عز الحر ده وفي عز ان الناس كلها قلعة وده بيضغط عليهم نفسيا صدد يعني ان في واحدة تبقى شايفة نفسها ان هي يعني تبقى هي
وسيمة جدا وبتاع والكلام ده. طيب ليه يما ما تبقاش هي رخرى برضه بتكشف زينتها ومش عارفة تصيف في مكان تاخد راحتها دي ولا عارفة تمشي في الشارع براحتها ولا عارفة اقول حرارة نار
وهي بتقول له ولو زوجت آآ من الحرارة ما ظهر من جسده شيء حبا لك يا رب واقتداء واهتداء لامهات المؤمنين. فمعاني عالية قوي قوي قوي مش هيفهمها ابدا الا
من تلبث بهذا. حتى الاخوات الغير منتقبات وبيتزيوا بزي فعلا من ضبط. برضو هتشعر بنفس الشعور اهم حاجة يكون لبس منضبط لكن اللي بتلبس حجاب وشوية الوان وبتاع واخدة سنة
لكن الاخوات التانيين لأ لا والله والله الواحد بيبقى يغبطهم في الله بيقول انا مش عارف سبحان الله آآ لهن الله. استشعري كده يوم القيامة كل قطرة عرق والواحد في عز الحر ده
يجي يوم القيامة عن العرق ده كان ليه ان العرق ده لاجل ان اتلبس بهذا الاقتداء وكامل مع هذا زي واظل محتفظة به فاستشعري يوم القيامة كده ان يكون المعنى ده
هو ده اللي موجود في الاجر بتاعك عشان كده الموضوع مش مجرد آآ اه لبس وخلاص وخدت عليه اجر. دي برضو من ضمن الحاجات المهمة قوي ان الحجاب الشرعي المنضبط ولبس امهات المؤمنين
اه بنك حساب ده بنك مش مجرد ان هو يعني ايه واحد تصدق بجنيه وخلاص لأ في واحد قام صلى ركعتين لأ ده واحد فتح حساب ليه فتح حساب لان طول ما هو ماشي
الحسنات شغالة واحدة بتشوفها بتسبت وحدها كانت عاوزة تلبس اللي زي امهات المؤمنين فلما شافت اختها فثبتت واحدة تانية زوجها كان عاوز يقلعها النقاب فلما شاف خمسة ستة نازلين مش عارف من سوبر ماركت معين ولا حاجة من الناس الاماكن اللي موجودة
ده مترافع وغير مترافع. واحدة كانت عاوزة تلبس بس قلقانة وهي الوحيدة اللي في الجامعة فلقت ان في خمسة لابسين في الجامعة فاحنا ما تتشجع دي بنت ماشية مع والدتها والبنت ديت عاوزة تخلع الحجاب فلما شافت طنط مش عارف مين ده لابسة ومامتها بتسلم عليها فسبتت وهكزا
فجور ممتدة طيب حتى اهل البعد واهل البغض ما بيشوفوا الاخت ديت وهي ماشية بيتضايقوا صح؟ اه ولا يطئون موطئا يغيض الكفار ولا يطئون موطئا يغيض الكفار. الموطئ ده اللي انت ماشي فيه
ومدايقهم اه انت ليك اجر لانك هذا الموطن انت ما وطأته الا لله سبحانه وتعالى دي برضو اجور ممتدة سبحان الله! اما يبقى واحد ماشي في الشارع وقاعد اومال يعاكس البنات تيجي واحدة منتقبة يسكت
وبعدين يكمل المعاكسة المجمل طبعا انا اتكلم وانت المعنى ده انت لأ يا عم دي منتقبة ما تجيش ناحيتها انت برضو بعتي له رسالة سبحان الله ان المنتقب ليس هذا بابها
هي مش عندها الباب ده فبرضو دي من ضمن ايه طبعا لو ادقننا نشوف طبعا انا مش بدي صك لكل واحدة منتقدة ان هي داخلة الجنة من الباب الايمن. لا اتكلم عن هذا ابدا ومسلكم يفهم هذا
انا لا اتكلم عن المنتقبات كاشخاص. انا اتكلم عن الزي تكلم عن المعنى والا ما في ناس مصلين بردو ناس فسقة وفسدة وفي ناس آآ ببيت الله الحرام يعني مشرفين عليه وممكن يبقوا وحشين
لكن احنا بنتكلم على الايه؟ على الفكرة نفسها والا في ناس كانوا مع محمد ومنافقين صلى الله عليه وسلم فيعني الموضوع لا نتكلم عن الاشخاص النهاردة معنى ممتد حسنات ممتدة ممتدة ممتدة
وسبحان الله انا اعرف كتير من الفتيات اخدنا قرار الاستقامة وقرار الزي الشرعي لان كان في واحدة في يوم من الايام راكبة معها الطيارة انبسطت جدا بزيها كانت منبهرة جدا بها
والكلام ده. وعلى فكرة انتم مش محتاجين تلونوا انفسكم. ودي برضه يعني ايه نصيحة بقى للايه بمن تزيد بزي امهات المؤمنين. مش محتاجة حضرتك تركبي عربية وده انك ترجعي بضهرك كده بطريقة معينة وتنزلي بطريقة معينة وتقفلي الايه العربية
طراطيف صوابعك او بالريموت بطريقة معينة. وتلبسي الكوتشي بطريقة معينة وتعملي الشنطة بطريقة معينة. انت مش محتاجة تلوني الطاعة يا جماعة الامام مالك آآ واحد قال له يكون معي السنة او اجادل عليها قال لا القها فان فان للوحي للسنة عليها نور. يعني انت لوحدك كده في نور
فبلاش تدوري على نور تاني ماشي بلاش تدوري على نور تاني فخلوا الدنيا عفوية خلوا الدنيا بعفوية كده وببساطة ايه اللي جابنا هنا بقى فاتورة الاستقامة فاتورة الاستقامة مش ناس كتير عنده استعداد ان هو يدفعها
عشان كده هو عنده استعداد ان هي قم الى السيباسة خلينا نتكلم على الاخت اللي بتتحجب. هي مش عندها استعداد هي مؤمنة به وجميل. اه بس ده هيحرمني من حاجات انا مش عندي استعداد ادفعها
انا ما عنديش استعداد ان انا الناس تنبهر بشكلي انا بحب يا جماعة ابقى ماشية كده الدنيا كلها انا اكون محور حياة الشارع اه ما اقدرش ما اقدرش انا اسيب المعنى دوت. لا يتقال علي ايه يعني؟ يتقال علي ان اه
ان خلاص بقى ان اميرة سترت جمالها لأ ويتقال ايه ده انتم ايه يا جماعة خلاص هتخلوا اللي يسوى ما يسواش هو اللي ياخد الطبقة مني ولا ايه؟ معروف كويس اوي ان الحي بتاعي هي فلانة اللي واكلة الجو
وايه اجمل بنت واحلى بنت وكل حاجة النهاردة بقى تبقى خلاص بقى سوزي هي اللي واخدة كل حاجة ما انتم عارفين الفرق بيني وبين سوز ايه لا فخليني كفاية مش عاوزة تدفع
الفاتورة اه كتير بقى ناس كتير ما عندوش استعداد يدفع الفاتورة فيقول له لأ انا ما اتبعتش اه مش هتبع هذا الدين الا آآ اضمن ان ما فيهوش هو ده بيتفرع معنا
معنى تاني ايه هو بقى ان في شباب كتير بيشترط على ربنا بقول له يا رب انا هدخل الطريق ده اه بس فيه شرط طب بس ايه يبقى في اتفاق
خلاص انا هلبس النقاب انا هلبس الحجاب بس نرميه لو لبست الحجاب وما فيش عريس جه ويفضل ان يكون بلال فلو بلال ما جاش انا بقى مش هخلع الحجاب ده انا همشي في الشر
في ناس عنده الشرط ده جواه عامله مع ربنا فكرة الايه هو عامل شرط استقامة شرط استقامة وصل الفكرة فما عندوش استعداد ان هو ايه يعني هو انا بنتي لو لبست الحجاب تضمني ان في عريس هيجي
اه فهي بتشترط على ربنا تقول له انا ممكن عندي استعداد او آآ اخليها كده بس هو شرط الكلام ده ما حدش يأزيه انا ما عنديش مشكلة ان انا اسيب الشغل في الوقت ده وانزل اصلي جماعة
بس شرط ان ما فيش زباين تيجي في الوقت ده او اللي ييجي ده انه مستنيني ولا الناس تيجي بقى وتلاقيني قافل وتروح لغيري طيب خلاص فيه بقى يطلع النمط التالت في الاستقامة
او اللي في التعامل مع الله سبحانه وتعالى في التدين يعمل ايه؟ يقول لك ما فيش مشاكل. طب ما تيجي نجرب ما تيجي نجرب يدخل طريق الاستقامة على التجربة والله لا يجرب لانك انت بتجرب انك اللي مش واسق فيه
فييجي يجرب يقول لك ايه؟ طب اقفل المحل وآآ هتفاجئ يعني ان شاء الله ربنا هيرزقه. يقفل المحل يلاقي الدنيا قفلت. والناس كلها بتشتري من اللي جنبك يولع وبعدين بقى يقول لك ايه ده بقى
لأ مش هينفع تلبس هي الحجاب وهي تقول لك طب ما نجرب والله ده طنط ليلى لسه قايله لي انك ما تغطي شعرك وتكوني انت اجمل طب خلينا كده آآ اغطي بقى وشي كامل كمان
بيقولوا ان الاخوات في دور القرآن اول ما بيشوفوا اخت منتقبة على طول بيبعتوا لها بقى صور الاخوة الشباب اللي هم بقى وصهيب ومصعب وعمير وخالد اللي عاوزين يتجوزوا دول
فاول ما انا هاخد هيبعتوا لي بقى وان شاء الله هتجوز تفاجئ لا في بلال ولا في عمير وكل دول ماتوا ايه ده هو ما فيش حد هيجي؟ لا ما فيش
في واحد اسمه عبدالأول احتمال اللي يحصل ايه بقى ياخد صدمة الطريق لربنا فتقول له لأ انا مش هنرتب ومش هعمل الكلام ده. فيا جماعة واحد ما تشترطش على ربنا
اتنين بلاش تجرب ربنا تلاتة تكون جاهز لدفع الفاتورة يعني ايه دفع الفاتورة؟ يعني اوضحها اكتر من دفع الفاتورة بتاعة حضرتك انك عادي جدا ممكن طريق الاستقامة ممكن مش شرط بس ممكن طريق الاستقامة
آآ ما يخليش حضرتك تعرفي تروحي مصيف لأ لأ معلش يا شيخ لا الجملة دي تاني كده انا خايف اكون سمعتها صح يعني ايه مش هروح مصافي طب والشاليه اللي احنا شاريينه في الساحل ده هنعمل به ايه
ما انا قلت لحضرتك الشاليه ده مستور؟ لا مش مستور ده ما فيش بس اولاد عمامي وولاد خلاني وولاد الحي كلهم بس هم اللي بيتفرجوا يعني بس الناس كلهم مقطقطة ومؤدبة يعني
تكاليف الاستقامة الفاتورة ممكن ما تروحيش المصيف ممكن تروحي في اخر تسعة بقى. اخر تسعة هنبقى زي الناس بقى اللي مش وجبة الكويسين دول وبيروحوا في الاواخر دول اروح بقى مع طنط ام وجليبيب والحاجات دي
اه في بقى ناس بقى بتطلع هنا تعمل الايه؟ للاستكاسة بقى. اللي هي تقول لك ايه؟ لا على فكرة احنا هنطلع وهنصيف وهنستمتع وهنوريهم ان احنا ايه اهل استقامة عادي جدا برضو. اه جميل لو لقيت فرصة كده جميل
بس صدقني احيانا بتكون انت عاوز تسبت لنفسك ان الموضوع كده وهيجي في يوم من الايام هيحصل التعارض هيحصل هتقف معك هي لازم في حاجة هتقف يا جماعة هي مش هينفع الجنة حسمها رسول الله. حفت الجنة بالمكاره
ديما كاره هتقابلك في طريق ربنا بعض الناس يقول لك ايه انتم ليه انتم كده بتخوفوا الناس من طريق الاستقامة؟ لا انا بقول له الطريق عامل ازاي؟ انا بقول له دلوقتي انا هاديك مليار دولار
بس فيه قفز حواجز عندك استعداد تركب الحصان وتقفز الحواجز دي وبعد القفزة السابعة هتاخد المليار دولار انا باقول له المليار دولار دول اي قبلهم انك هتقفز حواجز في واحد بقى بيضحك عليك بيقول لك ان في مليارين هتاخدهم
وتاخدهم وانت بس تمد ايدك من البلكونة ده راجل بيخدعك بيضحك عليك انا النهاردة لما نقول لك جنة عرضها السماوات والارض فيها شوية مكاره تبقى انت فاهم شوية المكاره وسبحان الله بقى الصادق
الصادق ايه اللي بيحصل له بياخد كل اللي هو عاوزه بس بياخده وهو حاطط رجل على رجل وما فيش حد بيجبره انا من فاتورة استقامتي مش هدخل مطعم مختلط فيه اغاني ودوشة شغالة وصخب
دي فاتورة انا هدفع انا خلاص انا ارتضيت ان انا ادفعها. ياه وتسيب البرنس طب وهت مين ما انت كده يعني طشة الملوخية ديت على ما تفوتك ما انت دي نعيم من جنة العرفان هيفوتك
ولا يفوتك انت انا مش هيفوتني انا لان انا مدرك كويس قوي انما لما خدت الطريق ده اه في لزة في الدفع انت ما شفتهاش انا شفتها انا ببقى عندي لزة كده انا ببقى مستمتع شفت انت بتستمتع وانت بتاكل الملوخية ازاي؟ اه انا ببقى مستمتع جدا
وحاسس بمتعة رهيبة عما ادخل مكان الاقيه معجنة كده واروح سايبه. ببقى بقى في متعة كده غريبة انت مش هتدوقها فانت تيجي تقول لي على فكرة انت فاتتك مش عارف الايه بالارانب. انا اقول لك عادي جدا. لانك انت بالزبط زي ما واحد بيقول لي انك آآ وقع منك جنيه
وانا مش مشغول به لان انا كنت اما وقع مني كنت بمسك ايه؟ عشرة جنيه دهب في ايدي. فالجنيه الفضة ده وقع منه فمش مشغول به انت منبهر جدا وقاعد تبص فيه لان هو كبير عندك. هو مش كبير عندي
انا اللقطة دي كلها المصرف ده عندي هو جنيه هو جنين واللي انا ارضي ربنا في حاجة عندي كيلو دهب هو اللزة جت هنا بقى فالمعنى ده بقى وخلي بالك هو انا هو انا هروح المصيف ليه
انا رايح المصيف ليه مش عشان اعمل شوية حاجات في الاخر تعود علي بالمتعة والاستمتاع مش هو ده الموضوع كله يعني انا رايح انا رايح المسرح عشان اشوف بحر واجري واعمل ولا اتبلبط في الماية واجري واتحرك واصور نفسي واعمل كل الحاجة الكلام دي صح؟ عشان ايه في الاخر
لان الموضوع ده في الاخر يبعت لي انا مزاجي عالي كده واكون مستمتع صح عشان احس بالسعادة واكون يعني في غاية الايه؟ الروقان جميل جدا؟ اه طب انا دلوقتي بقول لك انا في غاية الروقان ده
هتقول لي بقى انت مش حاسس بنفسك وانت محتاج مش عارف الكلام ده كله. ايوة انا محتاج. مش هكزب عليك بس انا الاحتياج ده عندي وهو في الاخر خالص زي احتياجي اللي انا عاوز اشرب مية وانا صايم عادي جدا هستنى المغرب
الدنيا بسيطة بس مش هتعرف تبسطها الا لما تكون موافق. عارفين لما تيجي تملوا استمارة اونلاين وبعدين رح باعت لك رسالة كده يقول لك الرسالة كده موافق فتضغط موافق وبعدين تدي ايه
اه ارسال عارفين المشهد ده هو طريق الاستقامة كده بيروح مطلع لك كده حاجة حفت الجنة بالمكاره. عندك استعداد للترك؟ اه موافق يلا اساء. طب يفتح معك وما فيش حد يا جماعة بيوافق الا والطريق بيفتح فعلا فتح هو ما بيفهموش
وبتلاقي نفسك بقى في غاية المتعة يعني انت ممكن تقارن نفسك بقى قارن غيرك تلاقي معظم الوسط بتاعك ما استمتعش زيك. يمكن انت طلعت كمية رحلات هو ما طلعهاش. ودخلت انت كمية اماكن هو ما دخلهاش
وسافرت كمية دول هو ما سفهاش وانت في طريق ربنا وهو بعيد ففي النهاية ليه؟ لان ربنا تكفل باسعاده وتكفل بامتاعي ولو اجلسني على سريره وتكفل اني اعيش هي اللي بيمشي في طريق غيره الضنك
خلاص هو وعد اللي هيمشي في الطريق الوحش بالضنك. واللي في الطريق الحلو هيكفيه فهو ده الفلسفة ففاتورة الاستقامة لو اتفهمت بالطريقة دي الدنيا هتكون جميلة قوي قوي قوي طبعا بقى ما حدش بقى ياخد كلامي ده ويروح ينادي تعالي يا ندى
ايه يا ماما في ايه؟ تعالي اسمعي يا عمو الشيخ بيقول ايه بيقول المصايف والكلام ده كله والسعادة احنا مش طالعين السنة دي انا ما قلتش كده يا ندى ماشي
بقى قولي لوالدتك هو ما قالش كده او قال بالعكس فسحه لاولاده ومتعوهم فسعد رضي الله عنه قدرك كويس قوي من اول يوم ان في تكاليف هتتدفع ايه بقى التكاليف بتاعة ساعات؟ خلونا نشوف سعد هيقول ايه
فقعد بيحكي التجربة بيقول رأيت في المنام قبل ان اسلم بثلاث ليالي قبل ما انا اسلم بتلات ليالي كاني غارق في ظلمات بعضها فوق بعض وكاني انا غرقان في ظلمات بعضها فوق بعض
وبينما كنت اتخبط في دجاجها اعباء بغرق فيها اذ اضاء لي قمر فاتبعته فرأيت نفرا امامي قد سبقوني الى ذلك القمر رأيت زيد ابن حارثة وعلي ابن ابي طالب وابا بكر الصديق فقلت لهم منذ متى انتم ها هنا؟ فقالوا الساعة
فلسه جايين يعني ثماني لما اطلع علي النهار بلغني ان رسول الله يدعو الى الاسلام مستخفيا فعلمت ان الله اراد بي خيرا سبحان الله رب العالمين من رحمته بك انه يرسل اليك رسائل
بيبعت لك رسايل كده مرة الرسالة تبقى من ام حد يشوف لك رؤية وتبقى ماشي سبحان الله عادي جدا قاعد عمال تقلب كده على التليجرام وقاعد عمال تقلب على النت ومستني بقى الاقيه فطار وبتاع وسرحان واحد
يقول لك ايه في زوم هنا بيقول له في اختصاصين عبرة. فرشأت فدخلت لقيت واحد بيقول لك ايه الموت قادم يا جماعة في ايه بتاع الكلام ده كله فانت اترعبت ففوقت
فهو سبحان الله يقدر الله عليك الرسائل ليه انتم فوق وما يبقاش ييجي يوم القيامة في زلم. فما كان الله ليظلمهم ولكن كانوا انفسهم يظلمون اوعي تدعي ان ما فيش حد آآ
بعت لك رسالة لا لا لا الله سبحانه وتعالى لا يعذب الا بعدما يرسل رسالة ولا يضيق عليه تحقيق فكر وانت في الجامعة ما زميلك كان يجي يقعد معك. يقول لك وبعدين بقى يا محمد انت مش هتصلي ليه
انا بحبك قوي وبتاع ومش عارف ايه والكلام ده كله. وازكرك بالله والكلام ده كله فاكر طب فاكرة من موضوع اياه كان هيتسرب كان الدنيا كلها هتعرفه لقيتك تعيطي طب ما شوفتي رؤية
معناها خلاصة الامر يعني هنعدي الموقف ده النهاردة بس خلاص فوقي والموضوع انتهى طب رجعت تاني ليه بقى ففي رسايل في الطريق فسبحان الله هو فهم الرسالة كويس هو فهم الرسالة كويس
سعد رضي الله عنه اول ما شاف الرسالة ديت قدرك تقول لما اطلع علي النهار بقى يا جماعة سبحان الله الانسان لما بيكون مشغول بحاجة بيرى اثرها في المنام لكن في بعض الناس قاعد طول اليوم يقول لك انا حاسس ان انا في امتحان فيزياء والورقة بتتشد مني
كل يوم احلامه يا عيني ان فيه ورقة بتتشد منه كل يوم من احلامها ان زوجها اتجوز عليها كل يوم احلامها احلامه ان هو فيه كلب بيجري وراه وهو قاعد مش عارف اومال دايما احلام ناس كتير كده
هو سبحان الله عقله مشغول بحاجة عالية فربنا بيلهمه التوفيق. وسبحان الله الرؤيا الصالحة جزء من اجزاء النبوة دي حاجة كبيرة قوي يعني النبوة دي مجموعة من الاجزاء مجموعة من الاجزاء
يعني لو قلنا النبوة ديت آآ فيها الصدق وفيها الامانة وفيها وفيها وفيها وفيها النبوة بقى الرؤية الصالحة دي جزء من النبوء. فلذلك يا جماعة ان ان ربنا سبحانه وتعالى
يرزقك رؤى صالحة دي حاجة مهمة ودي حاجة جميلة جزء النبوة جزء من ستة واربعين جزء من النبوة طبعا الهدف من الكلام ده اما ان تدعي الله سبحانه وتعالى ان يريك الرؤيا الصالحة وان يثبتك بالرؤيا الصالحة
والحاجات ديت آآ وبلاش الله يكرمكم بقى كل شوية ايه شفتي رؤية تبتديها هادي على الفيس ولا تبعتيها على جروب العيلة اللي هم كل يوم جمعة بيذكرونا بالصلوات اللي بيبعتوا دايما مقاطع
لا تفتح الا بعد ما تقول سبحان الله تلاتة وتلاتين مرة. وسبحان الله السحلية اللي طلع من بطنها توأم انتم عارفين الناس دي لان دول هيفسروا الرؤية وهيتعبوكم هو شاف رؤية
بقول صحيت من النوم ايه اللي حصل قال رأيت النبي صلى الله عليه وسلم يدعو الى الاسلام مستخفيا فعلمت ان الله اراد بي خيرا. يا سلام علمت ان الله اراد بك خيرا. اه والله. تبقى ماشي كده وتلاقي مرة واحدة كده ايه حاجة كده واحد بيدعوك لحاجة
ده ما اراد الله بك خيرا. وكان النبي يدعو ايه؟ الى الاسلام مستخفيا وهنا نستفيد ان النبي صلى الله عليه وسلم يأخذ بالاسباب رغم النبوة والتأييد السماوي لكن يدعو مستخفيا
لذلك سيدنا موسى اعاتب صديقه اللي كل شوية يدخلنا في مشاكل في واحد صديق سيدنا موسى وكان معه في الطريق الى الله لكن كل يوم يتخانق مع واحد من بني من قوم فرعون
فاول مرة يا موسى الحقني يا موسى الحقني فاستغاثه الذي من شيعته على الذي من عدو فوكسه موسى فقضى عليه سيدنا موسى كان قوي جدا وآآ واتبع فرعون دايما على طول الخط ده انهم شايفين نفسهم ان هم اقوى ناس يعني وما فيش حد قدنا واحنا آآ حاجات كبيرة يعني
فمجرد مسيدنا موسى يعني اداله كتف كده خلاص راح وقضى عليه. قال سيدنا موسى هذا من عمل الشيطان انه عدو مضل مبين. وداع ربنا المهم وهو واقف كده فاذا الذي استنصره بالامس يستصرخه
اهد يا موسى يا موسى الحقني يا موسى الحقني برضه رايح يتخانق مع واحد تاني تدوس قال له ايه؟ انك لغوي مبين ليغوي مبين لان كل يوم قاعد تجيب المشاكل للدعوة. ما الدعوة هتقف
كل يوم تشاد من لا تقدر عليه انت قاعد عمال تعمل لي مشاكل ليه في الطريق اللي ربنا لا تزعرهم علينا؟ فسيدنا موسى بيقول انت لانك لغوي مبين فسيدنا موسى لما حب
يبعده ويدافع عنه قال له ايه كلام بقى من الاقوال قال له اقتله يا موسى كما قتلت ايه؟ الرجل بالامس يا حلاوتك ما شاء الله عليك سربت الخبر فراح سرب الخبر قدام الراجل التاني. فالتاني جري وراح قال يا جماعة انا عرفت مين اللي قتل
فكان كلف الدعوة الراجل البسيط ده كلف الدعوة الموساوية كلف دعوة موسى كم سنة؟ عشر سنين اطلع برة البلد ما ليش دعوة بقى لا في توحيد ولا في اي حاجة
مبسوط؟ اه مبسوط ده منشكح جدا ففي ناس كده في ناس بيبقى مستمتع جدا يقول لك عادي جدا ما نوقف الدعوة في الحي ده ميت سنة قدام ازاي بقى هتعمل ايه يا بطل
حاجة كده ايه زي الراجل ده كده فيحولنا النبي صلى الله عليه وسلم يدرك تماما متى يتكلم؟ وكيف يتكلم وفي اي شيء يتكلم صلى الله عليه وسلم؟ فهو كان يدعو للاسلام مستخفيا في بداية الامر
قال فمضيت اليه مسرعا حتى لقيته بشعب جياد وقد صلى العصر فاسلمت فما تقدمني احد سوى هؤلاء النفرة الذين رأيتهم في الحلم. ثم تابع سعد رواية القصة وما ان سمعت امي لخبر اسلامي حتى ثارت ثائرتها
بس خلاص بقى اشتعلن نار الغضب آآ طبعا يا جماعة سعد ده مش حد صغير يعني ولا حد بسيط يعني ان هو كده وامه عارفة كويس ده الطريق ده معناه فضيحة
ايه القيم والمبادئ بتاعتهم فضيحة للدنيا اللي هم عايشينها يقول سعد وكنت فتى بارا بها محبا لها فاقبلت علي تقول يا سعد يا سعد ما هذا الدين الذي اعتنقته ايه الدين بقى اللي انت اعتنقته لي ده
فصرفك عن دين امك وابيك فواضح ان هي ست حلوة في الاقناع يعني وعندها اصول يعني في الكلام والحوار متينة يا جماعة الاسرة ديت لازم هتلاقيها برضه كانت دارسة تعليم برضه ايه من حي الصفا يعني دول كانوا بيخشوا جامعات جامعات اللات دي مش اي
جامعة يعني ده كان لازم يتدفع فيها والناس دول دخلوا مدرسة مناه وهم صغيرين فالناس دماغات يعني اهل الطرف المكاوي فالناس بتفهم يعني هي قالت له يا سعد ما هذا الدين الذي اعتنقته؟ فصرفك عن دين امك وابيك
تحس ان انت يعني لو سمعتها ايامها كنت تقول له يا اخي ارجع يا اخي والله لتدعن دينك الجديد ولازم تبرز له ان هو جديد خلينا على القديم يا ابني الاصل بقاء ما كان على ما كان
طبعا هو آآ المقطع الاولاني من كلامها كأنه بتقول له ايه؟ ان دينك يأمرك ببر امك فاتعلم الاصول الحاجة الجديدة ديت واضحة ان هي جاية تقول لك عق امك. اه حضرت اللقاء يعني. اه. طبعا الشيخ بقى قال لكم ايه بقى؟ قال لكم عادي تسيبي ماما
تعمل وتنادي عليك ولا ماما تقول لك كزا ولا ماما تقول لك خشي سلمي عليه اه والشيخ قال لك لا ما تسمعيش كلام ماما صح؟ ما هو ده الدين الجديد بقى اللي دخل بيتنا
انا نفسي اتصل بالشيخ ده واقول له آآ يا شيخ ايه حكم اللي ما بتسمعش كلام مامتها ما بتسمعش كلام مامتها دي حاجة وحشة خالص طيب سمعت بقى يا مي
قومي بقى سلمي على ابن عمتك عمو الشيخ اللي قال مش انا. عمو عمو الشيخ ما قلش كده فهي بتقول له والله لتدعن دينك الجديد او لا اكل ولا اشرب حتى اموت
تقول له او انا بقى ايه بص انا مش هاكل واشرب عارفين كده ايه؟ احلق دقنك اه هطلق والدتك امك طال او مش قلعة النقاب. طب يا حاجة انا يعني ايه؟ حتى الام احيانا الام دي لازم تقول له يا حاج انت ما لك؟ يعني انت عاوز انت انت عندك استعداد تفارقني ولا ايه
طب انت مشاكلك مع بنتك بتدخلني انا في المشهد ليه هي درجة من درجات الضغط الايه ام سعد يعني قالت والله لا اكل ولا اشرب حتى اموت فيتفطر فؤادك حزنا عليه
ما انا عارفاك بقى ومش بتحبني؟ اه يلا بقى ويأكلك الندم. ده ما شاء الله كمان اديبة. مش قلنا لكم بقى درسة في جامعات الصفا ويأكلك النتم على فعلتك التي فعلت وتعيرك الناس هي عارفة طبعا ان هو بيتدرب وايه وله وجاهة وكده
وتعيرك الناس بها ابد الدهر سبحان الله فهذا بتبرز له الالم الداخلي اللي ممكن يعيشوا على فكرة ام ساعة ما ماتتش في بيوت كتير فيها ام سعد عايشة برضو وما زال بتستعمل نفس الايه
الوسائل دي لا ياكل ولا اشرب حتى اموت وتخليك كده طول عمرك حاسس ان ان انت اللي موتني وتدنك ندمان طول عمرك ويقولوا الشيخ اللي قتل امه ويعيرك الناس بها ابد الدهر
قمة التوازن النفسي عند سعد بن ابي وقاص الصادق يا جماعة بيكون دايما يجمع بين الحاجتين. بين السبات والادب النبات والادب فقلت لا تفعلي يا اماه هو مش قليل الادب سعد
كان ممكن يقول لها براحتك براحتك انا ما لي انا ايه علاقتي بك عاوزة تموتي تموتي ولا فارق معي ولا يهمني انا هلبس النقاب واخبطي راسك لا لا لا مش سعد
فقلت لا تفعلي يا اماه قال له الجملة دي هنا العاطفة اتكلمت. هنا كده العاطفة اتكلمت لا تفعلي يا اماه الود والحب كله اتكلم في الجملة دي طيب والوعي هيتكلم امتى
فانا لا ادع ديني لاي شيء ما ما سابش الباب متوارب لا الوضوح طيب اه ربنا يسهل تلاقي واحد مسلا سايب دقنه كده انت سايب دقنك ليه؟ والله اصلا من يوم ما جده مات يعني مكسل احلقها وبتاع انت عارف بقى الجامعة كلها الشباب كلهم دلوقتي سايبين دقنهم فانا خايف ان انا احلق يقولوا لي انا مش
نتابع الموضة انت حبيب قلبي ليه مش واضح معه وتقول له ان هي هدي رسول الله انك ضعيف من جوة ضعيف من جوة فانا لا ادع ديني لاي شيء هي هتسكت
لا كملت شوفوا صبر الام على التجلد في الباطن لكنها مضت في وعيدها فاجتنبت الطعام والشراب فاكر يعني ان الموضوع هيبقى تهديد باللسان بس؟ لا ده هيتبعه فعل ومكثت اياما
على ذلك لا تأكل ولا تشرب فهزل جسمها ووهن عظمها وخارت قواها يا قلبك يا سعد كل ده انت اللي عامله اي ضرر يعود للوالدين بسبب استقامتك او بسبب شيء
امرك الله به وليس لك مخرج ان تترك هذا الامر فليس عليك شيء ولا يعد من العقوق اقصاه ابتلاء زي اي ابتلاء فجعلت شوفوا الباقي بقى فجعلت اتيها ساعة بعد ساعة اسألها ان تبتلغ. يعني تتناول القليل وتاخد حاجة من الطعام بشيء من الطعام او
قليل احاول من شراب فتأبى ذلك اشد الاباء. طب ايه الغلطة اللي عاملها سعد الغلطة اللي عاملها سعد من وجهة نزر والدته ايه ما هو الخطأ الذي متلبس به سعد
وامتى هي تروق مشكلة سعد ان بيسمع كلام خالقه سعد بيقول امي ربنا جعلها سبب ان هي تكون امي. ولكن هو اللي خلقني واللي خلقني هو الوحيد اللي ليه يأمر وينهى
فله الخلق والامر وهو اللي قال لي برها وهو اللي قال لي اطع امري ولو امري تعارض مع امرها تقدم امري فساعات كان الدنيا واضحة جدا عنده هرم الاولويات عنده واضح
ربي ثم والدي ما عكستش الدنيا او حاططهم جنب بعض الاصل ما فيش تعارض، لكن لو حصل التعارض نبدأ فقه الاولويات. احنا بنتكلم في الاولويات امتى ؟ لو حصل التعارض
حصل تعارض بنقول يا اولويات بقى نعمل ايه فهي بدأت تأبى وتقسم الا تأكل او تشرب حتى تموت او ادع ديني. تقول له بص قدامك حاجة بتنام. لا تدفني وتكون سبب في موتي لاما تسيب دينك
طب وانت مالك يا حاجة ما تاكلي يا حاجة وتتبسطي كده وتروقي على نفسك وتجيبي كده ايه يعني جدي كده وتاكلي الكتف وتفوقي كده ما تسيب اللي يعمل يعمل ايه ايه التدخل
سبحان الله عند ذلك قلت له يا اماه خدي بقى مني يا امي الخلاصة الخلاويص اني على شديد حبي لك لاشد حبا لله ورسوله بصي يا امي عشان بس نخلص الملف ده لان احنا مش هنطول في الموضوع ده مش عاوزين نطول فيه
انت ما فيش حد اغلى من المخلوقين الاحياء اعفى قلبي اعلى منك لكن الخلاصة على شديد حبي لك حب الله ورسوله اشد. والله لو كان لك الف نفس الجملة الاولى دي ما فيهاش مشكلة. الجملة التانية دي فيها المشكلة
والله لو كان لك الف نفس فخرجت منك نفسا بعد نفس ما تركت ديني لهذا الشأن اوصي امي انتي رونوية يعني تضغطي علي ابن يعدي رمضان كل وانت ما تاكليش
اه انا بريح حضرتك لو عندك الف نفس واحدة واحدة طالعة انا مش راجع فلما رأت الجد مني اذعنت للامر. لما لقت الموضوع كده انت بتتكلم جد بقى؟ اه. حسبي الله ونعم الوكيل
اتي بقى ايه؟ يا ام خلود الكبسة ودبتها ساعتها فلما رأت الجد مني ازعنت للامر داست اسرع في الاخر خالص يعني في الاخر خالص برضه الاكل اكل يعني واكلت وشربت على كره منه
فانزل الله قوله وان جاهداك يعني في جهد وفي جهاد على ان تشرك بي ما ليس لك به علم فلا تطعهما. ده الامر الاولاني ما تسمعش كلامهم في يعني لو ابويا وامي كل يوم يقولوا لي يا ابني احنا جبنا الصليب قم اسجد تحته
يا ابني خلي عندك دم قم اسجد يا ابني مش عارف ايه احنا هنجوزك واحدة بوزية احنا عاوزينك تكفر بالله وكل يوم والدك بيعرض عليك دين جديد. والدتك كل يوم تعرض عليك دين جديد
اعمل معهم ايه صاحبهما في الدنيا معروفا ربنا قال لك الاولى ما تطيعهمش في الحتة دي. ولكن اعمل فلا تطعهما. لو الاية وقفت هنا كان النشفان هييجي لكن قال لك ايه
فقط لا تطعهما. طب واعمل ايه؟ وصاحبهما في الدنيا معروفا. خلي والدتك ووالدك صاحبك خليهم اصحابك شفتم المعنى ولزلك هذه الاية عاتبت سعد على شدته في هزا اللفز لما قال لها لو كان لك الف نفس
عتبته مينفعش انك تقول اللفظ ده على قد الجمال اللي انت عامله واصلة الفكرة فين المعنى ده مهم قوي قوي ان ادراكه المعنى ده مهم ادراكه فلو هم ليل نهار بيقولوا لي اكفر بقول لهم انا مش هكفر
وانا عارف ان حضرتك نفسك في محشي انا هقوم اعمل لك المحشي دلوقتي صاحبها بقى واجب لده عطر جميل وهي مش عارف لبس ايه وهدايا ايه وساعات ايه وبتاع يا ابني اخلع بقى اللي انت اخلعي اللي انت
وتبتسم كده وتعدي انا مش هطيعك في دي وانا اعتبري وجهي هو النعل الذي تطئين به الارض انا يا امي ايه ده انت يا ابي تقول لي انزل هات سجاير من تحت مش هانزل اجيب سجاير من تحت
ولو طلبت مني عيش وموز من هروح اجيبه لك ومشي كمان لو انت حق فالموضوع عندي مش في المشوار انا عندي في طاعة الجبار سبحانه وتعالى وليس لا طاعة لمخلوق في معصية الخالق. ليس تحقيرا للمخلوق بقدر تعظيما لخالقي وخالقه
فنسأل الله سبحانه وتعالى ان يحفظنا واياكم ويحفز اهالينا ويبارك فيهم. وهنيئا لمن كانت امه كام سفيان الثوري التي قالت له لما بدأ يطلب العلم قالت يا سفيان اطلب العلم واكفيك بمغزلي
هنيئا لمن كان عنده بيت فيه ام زي الشافعي والبخاري قاعدة تخرج الابطال دول ام زي اسماء وهي بتخرج ابنها ابن الزبير فان شاء الله بيوتنا وبيوتكم بازن الله تكون مملوءة
بهذه الامهات وهذه البيوت واسأل الله سبحانه وتعالى ان يسترنا واياكم واشكروا نعمة الله عليكم انه ان اصطفاكم للاسلام وثبتكم عليه. ونسأل الله سبحانه وتعالى ان يحفظنا واياكم من كل سوء. ويمن علي وعليكم
لحسن عمل وحسن خلق وحسن ختام. اقول قد هذا واستغفر الله لي ولكم